CELEX: C2005/069/17
Language: sl
Date: 2005-03-19 00:00:00
Title: Zadeva C-16/05: Predlog za sprejem predhodne odločbe na podlagi sklepa House of Lords z dne 2. decembra 2004 v zadevi The Queen na podlagi tožbe 1.) Veli Tum in 2.) Mehmet Dari proti Secretary of State for the Home Department

19.3.2005   
            
            
               SL
            
            
               Uradni list Evropske unije
            
            
               C 69/8
            
         Predlog za sprejem predhodne odločbe na podlagi sklepa House of Lords z dne 2. decembra 2004 v zadevi The Queen na podlagi tožbe 1.) Veli Tum in 2.) Mehmet Dari proti Secretary of State for the Home Department
   (Zadeva C-16/05)
   (2005/C 69/17)
   Jezik postopka: angleščina
   House of Lords je s sklepom z dne 2. decembra 2004 v zadevi The Queen na podlagi tožbe 1.) Veli Tum in 2.) Mehmet Dari proti Secretary of State for the Home Department, ki ga je sodno tajništvo prejelo dne 19. januarja 2005, Sodišču Evropskih skupnosti predložil predlog za sprejem predhodne odločbe, s katerim predlaga, da Sodišče odloči o naslednjem vprašanju:
   Ali je mogoče člen 41(1) Dodatnega protokola k Pridružitvenem sporazumu, podpisanim v Bruslju dne 23. novembra 1970 razlagati v smislu, da prepoveduje državi članici, da od dneva začetka veljavnosti tega Protokola v tej državi članici, sprejme nove omejitve glede pogojev in postopka za vstop turškega državljana na njeno ozemlje, ki se ima v tej državi članici namen ukvarjati z gospodarsko dejavnostjo?